Document ID: 32013D0045

32013D0045
L 020/60
SLUŽBENI LIST EUROPSKE UNIJE
22.01.2013.
ODLUKA VIJEĆA 2013/45/ZVSP
od 22. siječnja 2013.
o izmjeni Odluke 2011/137/ZVSP o mjerama ograničavanja s obzirom na stanje u Libiji
VIJEĆE EUROPSKE UNIJE,
uzimajući u obzir Ugovor o Europskoj uniji, a posebno njegov članak 29.,
budući da:
(1)
Vijeće je 28. veljače 2011. donijelo Odluku 2011/137/ZVSP (1).
(2)
Kako bi se olakšao povrat protupravno otuđene imovine, u odnosu na osobe navedene u Prilogu IV. Odluci 2011/137/ZVSP trebalo bi izmijeniti odstupanja predviđena u Odluci 2011/137/ZVSP kako bi se dopustilo oslobađanje određenih zamrznutih financijskih sredstava ili gospodarskih izvora ako su potrebni za ispunjavanje sudske ili administrativne odluke donesene u Uniji ili sudske odluke izvršive u državi članici, prije ili nakon datuma uvrštenja dotičnih osoba, subjekata i tijela na popis.
(3)
Vijeće smatra da više ne postoje razlozi za zadržavanje jednog subjekta na popisu određenom u Prilogu IV. Odluci 2011/137/ZVSP.
(4)
Unos za jednu osobu trebalo bi ukloniti s popisa određenih u prilozima II. i IV. Odluci 2011/137/ZVSP i uključiti u popise određene u popisima određenim u prilozima I. i III. toj Odluci.
(5)
Informacije koje se odnose na određene pojedince navedene u prilozima I., II., III. i IV. Odluci 2011/137/ZVSP trebalo bi ažurirati.
(6)
Priloge I., II., III. i IV. Odluci 2011/137/ZVSP stoga bi trebalo na odgovarajući način izmijeniti,
DONIJELO JE OVU ODLUKU:
Članak 1.
Odluka 2011/137/ZVSP mijenja se kako slijedi:
1.
U članku 6. umeće se sljedeći stavak:
„5.b U odnosu na osobe i subjekte navedene u Prilogu IV. i odstupajući od stavka 1. točke (b), nadležna tijela države članice mogu odobriti oslobađanje određenih zamrznutih financijskih sredstava ili gospodarskih izvora, pod uvjetom da su ispunjeni sljedeći uvjeti:
(a)
financijska sredstva ili gospodarski izvori podliježu arbitražnoj odluci donesenoj prije datuma kada je fizička ili pravna osoba, subjekt ili tijelo iz stavka 1. točke (b) uvršteno u Prilog IV. ili sudskoj ili upravnoj odluci donesenoj u Uniji, ili sudskoj odluci izvršivoj u dotičnoj državi članici prije ili nakon datuma uvrštenja;
(b)
financijska sredstva ili gospodarski izvori koristit će se isključivo za podmirivanje potraživanja osiguranih takvom odlukom ili priznatih valjanima u takvoj odluci, unutar ograničenja koja postavljaju primjenljivi zakoni i propisi koji uređuju prava osoba koje imaju takva potraživanja;
(c)
odluka nije u korist fizičke ili pravne osobe, subjekta ili tijela navedenih u prilozima II. i IV.; i
(d)
potvrda da odluka nije u suprotnosti s javnim poretkom dotične države članice.
Države članice o svim odobrenjima izdanima na temelju ovog stavka obavješćuju ostale države članice i Komisiju.”
2.
U članku 6. stavku 6. umeće se sljedeća točka:
„(c)
plaćanja koja dospijevaju na naplatu na temelju sudske, administrativne ili arbitražne odluke donesene u Uniji ili izvršive u dotičnoj državi članici, a odnose se na osobe i subjekte navedene u Prilogu IV.;”;
3.
Prilozi I., II. III. i IV. Odluci 2010/800/ZVSP mijenjaju se kako je određeno u Prilogu ovoj Odluci.
Članak 2.
Ova Odluka stupa na snagu na datum objave u Službenom listu Europske unije.
Sastavljeno u Bruxellesu 22. siječnja 2013.

Labels: 18
5